《赠迮元霖》
元代·贝琼

迮生固长贫，赋诗朝忍饥。
破裘连百结，但觉诗愈奇。
锵然击天球，未作秋蛩悲。
呜呼识者死，举国无人知。
鼓柁洞庭湖，远过三高祠。
我无一斗酒，为生开两眉。
宇宙非不大，四顾将安之。
日落万山黑，百鸟争寒枝。
翩翩五色凤，寂寞双翅垂。
圣人坐明光，迟汝一来仪。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。